open-index/open-wikipedia-markdown huggingface dataset:
גנרל חיל השריון

**גנרל חיל השריון** (בגרמנית: **General der Panzertruppe**) היא דרגה בכוחות הקרקע הגרמניים (גרמנית: הר). כיום הדרגה ניתנת לקצינים בדרגת של OF-6, והם אחראים בפרט בעניינים של הדרכת כוחות השריון של הבונדסוור.

## היסטוריה
**גנרל חיל השריון** היא דרגה לשעבר של גנרל חיל בכוחות הוורמאכט, אשר נוצרה בשנת 1935, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות שריון בוורמאכט.

## דרגות מקבילות
קצינים בדרגה מקבילה בחיל הרגלים נקראו גנרל חיל הרגלים, בחיל הפרשים נקראו גנרל חיל הפרשים ואלו בחיל התותחנים היו גנרל חיל התותחנים. כמו כן היו קיימות הדרגות של גנרל הכוחות ההרריים, גנרל חיל הצנחנים, גנרל חיל הקשר. בלופטוואפה, המקבילה לדרגה הייתה גנרל חיל טייסי הקרב. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

## הדרגה בבונדסוור
בבונדסוור קיים תואר של גנרל חיל השריון, שהוא אחראי על ההדרכה בכוחות השריון, ונושא בדרך כלל דרגת בריגדיר גנרל.

## גלריה

File:Bundesarchiv Bild 146-1979-035-19, Hasso von Manteuffel.jpg|גנרל חיל השריון האסו פון מנטויפל ב-1944
File:Bundesarchiv Bild 101I-209-0086-12, Russland-Nord, Erich von Manstein, Brandenberger.jpg|גנרל חיל השריון אריך ברנדנברגר (משמאל) עם גנרל-פלדמרשל אריך פון מאנשטיין ב-1941
File:Bundesarchiv Bild 183-B17409, Nordafrika, Ludwig Crüwell, Fritz Bayerlein.jpg|גנרל חיל השריון לודוויג קריוול (משמאל) בצפון אפריקה ב-1942


## ראו גם
* גנרל (גרמניה)

קטגוריה:דרגות צבאיות בגרמניה
חרוט אנקור

**חרוט אנקור** או **פסגת אנקור** (באנגלית: **Anchor Cone**) הוא הר ברכס דוכסית דופרן, תת-רכס של רכסי קיטימט בהרי החוף של פרובינציית קולומביה הבריטית שבקנדה.

גובהו של ההר 647 מטרים מעל פני הים, והוא מתנשא לגובה של 177 מטרים מעל סביבתו.

ההר ממוקם בצידו הדרומי של מפרצון לואו ושל תעלת גרנוויל, מדרום-מערב לעיירה קיטימט.

## היסטוריה
### מקור השם
שמו של ההר ניתן לו רשמית ב-11 במאי 1946. ההר נקרא על שם קפטן דניאל פנדר (Daniel Pender), אשר מיפה את האזור בשנת 1870, עבור הצי המלכותי הבריטי.

## קישורים חיצוניים
* חרוט אנקור באתר ממשלת קולומביה הבריטית
* חרוט אנקור באתר אנציקלופדיית ההרים הקנדית
* מזג אוויר עדכני עבור חרוט אנקור
** סטטיסטיקות מזג אוויר עבור חרוט אנקור
** תחזית מזג אוויר עדכנית ארוכת טווח עבור חרוט אנקור

## הערות שוליים

אנקור
אנקור
רמחניים

**רמחניים** (שם מדעי: Scomberesocidae; מילולית: skombros - טונה או מקרל; Esox - קרוב לסלמון, כלומר "טונות הסלמון") היא משפחת דגים ימיים השייכים לסדרת החניתאים ובתוכה ישנם 2 סוגים ו-4 מינים. חלק מהחוקרים רואים בהם חלק ממשפחת השפודניים.

דגים אלה חיים בימים טרופיים עד ממוזגים. אורכם 7–46 סנטימטרים, והם בעלי גוף מוארך, סנפירים בולטים וזנב מפוצל ושרירי והם חסרי שלפוחית אוויר. הלסתות שלהם ארוכות ודקיקות ומזכירות מקורים. יש להם מעט שיניים חלשות בתוך הפה, והם בעלי עיניים גדולות.

אלה דגים החיים בים הפתוח וניזון מסרטנים שונים ומזואופלנקטון ומושכים בתורם מגוון של דגים טורפים.

## מיון
*סוג *Cololabis*
**מין *Cololabis adocetus*
**מין *Cololabis saira*
*סוג *Scomberesox*
**מין רָמְחָן לְטָאִי (*Scomberesox saurus*)
**מין *Scomberesox simulans*

## קישורים חיצוניים

* 

קטגוריה:בעלי חיים שתוארו ב-1843
קטגוריה:טקסונים שתוארו בידי יוהנס פטר מילר
קטגוריה:חניתאים
פדרו ברוגדה

**פדרו ברוגדה טראדליאס** (בקטלאנית וספרדית:** Pedro Brugada Terradellas **, נולד ב-11 באוגוסט 1952 בז'ירונה) הוא רופא קרדיולוג ספרדי קטלאני החי ופועל בבלגיה. הוא הצטיין בתחום האלקטרופיזיולוגיה הקרדיולוגית. יחד עם אחיו ז'וזפ ברוגדה תיאר את תסמונת ברוגדה, הפרעה לרוב מולדת של תעלות היון בלב הגורמת לדום לב פתאומי אצל אנשים בריאים לכאורה, לעיתים קרובות בגיל צעיר.

## ביוגרפיה
פדרו ברוגדה נולד בשנת 1952 בעיר ז'ירונה בקטלוניה בממלכת ספרד בבן הבכור מבין 4 ילדיהם של רמון ברוגדה (1999-1925), בעל חווה לגידול עופות,  ושל פפיטה לבית טראדליאס. בשנים 1975-1969 הוא למד בהצטיינות רפואה באוניברסיטת ברצלונה והתמחה ברפואה פנימית בבית החולים בן פבלו אי סנטה טקלה בטרגונה, אחר כך עבד במסגרת הרפואה הציבורית והתמחה בקרדיולוגית בבית החולים הקליני (Hospital Clinico) של אוניברסיטת ברצלונה. בשנים 1980-1979 עבד כחוקר אורח בתחום האלקטרופיזיולוגיה קרדיולוגית באוניברסיטת לימבורג במאסטריכט בהולנד. בשנת 1982 סיים שם דוקטורט באלקטרופיזיולוגיה קרדיולוגית.
בשנים 1990-1982 ניהל ברוגדה את המעבדה לאלקטרופיזיולוגיה של בית החולים האוניברסיטאי במאסטריכט. ב-1991 הוא עבר לעבוד באלסט בבלגיה וניהל שם עד שנת 2006 את המחלקה לאלקטרופיזיולוגיה של בית החולים הקתולי "גבירתנו" (Onze-Lieve-Vrouwziekenhuis) 
החל משנת 2006 הוא מנהל את המרכז לטיפול בהפרעות קצב הלב של בית החולים האוניברסיטאי בבריסל, ללא סימנים קליניים אחרים של מחלת לב.

### פעילותו. תסמונת ברוגדה
בשנת 1992 תיארו האחים ברוגדה שמונה מטופלים שאחרי דום לב עברו החייאה בהצלחה ושלכולם נתגלה תרשים אלקטרוקרדיוגרפי אופייני של חסם צרור הולכה ימני.
פדרו ברוגדה פרסם בעיתון New England Journal of Medicine מחקר שבו איתר לראשונה את מיקום היווצרות פרפור פרוזדורים. יחד עם שני אחיו, ז'וזפ ורמון וחוקרים אחרים גילו את האופי הגנטי של תסמונת ברוגדה במאמר שפורסם בכתב העת Nature.

ברוגדה פעיל במפלגה הליברלית הדמוקרטית הפלמית.

## פרסים ואותות הוקרה

*25 באוגוסט 2012 - מדליית הזהב של החברה האירופית לקרדיולוגיה
*2017 - היה לחתן הראשון של הפרס לואיג'י לוצ'יאני לאלקטרופיזיולוגיה
*2018 - אות הצטיינות מטעם הקהילייה הפלמית בבלגיה

## לקריאה נוספת
*Ingrid Torjesen: Pioneers in Cardiology: Pedro Brugada, MD, PhD. In: Circulation. 117, 2008, S. 137–142, doi:10.1161/CIRCULATIONAHA.107.188513.
*J. Brugada, P. Brugada, R. Brugada: *The syndrome of right bundle branch block ST segment elevation in V1 to V3 and sudden death–the Brugada syndrome.* In: Europace. Band 1, Nummer 3, Juli 1999, S. 156–166, ISSN 1099-5129. doi:10.1053/eupc.1999.0033. .  .

## קישורים חיצוניים
* תסמונת ברוגדה - Who named it 
* פדרו ברוגדה באתר healthcare belgium

קטגוריה:קרדיולוגים
קטגוריה:רופאים קטלאנים
קטגוריה:רופאים ספרדים
קטגוריה:רופאים בלגים
קטגוריה:ספרדים שנולדו ב-1952
יחסי לסוטו–צרפת

**יחסי לסוטו–צרפת** הם היחסים הדיפלומטיים הרשמיים שבין **[[לסוטו|ממלכת לסוטו]]** לבין **[[צרפת|הרפובליקה הצרפתית]]**.

## היסטוריה
היחסית בין לסוטו וצרפת החלו במשלחות המיסיונריות של צרפת לאזור בשנת 1820. בשנת 1868 ייעצו המיסיונרים הצרפתים למלך מושואשואה הראשון שממלכתו הייתה מאוימת על ידי האפריקאנרים ההולנדים לקרוא לממלכה המאוחדת להשתלט על לסוטו ולהפוך אותה לפרוטוקרט שלה. בכך, לסוטו עברה את המאה העשרים ללא שלטון אפרטהייד.

היחסים הפוליטיים של לסוטו עם צרפת הם יחסים מוגבלים יחסית. בניין האליאנס פרנסייז במסרו מאכלס שתי קונסוליות כבוד - הגרמנית והצרפתית. ללסוטו אין שגרירות או שגריר המיועד במיוחד לצרפת. היחסים בין שתי המדינות מתמקדים בעזרה ובתמיכה בארגונים בינלאומיים. צרפת תרמה ללסוטו מיליוני אירו דרך הקרן האירופית לפיתוח.

ב-11 בספטמבר 2007 ביקרה שרת שיתוף הפעולה והפרנקופוני ז'אן-מרי בוקל בלסוטו. ביקור זה היה הביקור הרשמי הצרפתי הראשון מאז שלסוטו קיבלה את עצמאותה והראשון ביחסים הבילטרליים.

## נציגויות דיפלומטיות
* צרפת אינה מיוצגת בלסוטו בדרג השגרירות. צרפת מיוצגת בלסוטו בדרג הקונסולרי באמצעות קונסוליה רשמית שהיא מחזיקה במסרו, בירת המדינה. השגרירות המייצגת של צרפת בלסוטו היא זו המצויה בפרטוריה, בירת דרום אפריקה.
* לסוטו אינה מיוצגת בצרפת בשום דרג, הן בדרג השגרירות והן בדרג הקונסולרי. השגרירות המייצגת של לסוטו בצרפת נמצאת בברלין, בירת גרמניה.

## קישורים חיצוניים

* Lesotho, משרד החוץ של צרפת

## הערות שוליים

קטגוריה:ערכים ללא קטגוריות פיזיות - יחסי חוץ
קימסקוויט (נהר)

**נהר קימסקוויט** (באנגלית: **Kimsquit River**) הוא נהר ברכסי קיטימט בהרי החוף של פרובינציית קולומביה הבריטית שבקנדה.

הנהר זורם לתעלת דין (לשון ים באזור החוף המרכזי של קולומביה הבריטית).

חלקו העליון של הנהר מוגן בשמורת הטבע נהר קיסמקוויט.
## היסטוריה
### מקור השם
הנהר נקרא על שם הכפר קימסקוויט של שבט האומה הראשונה נוקסאלק, אשר היה במוצא של הנהר דין.

## לקריאה נוספת
• HAMILTON M. LAING, **[https://sora.unm.edu/sites/default/files/journals/condor/v044n04/p0175-p0181.pdf BIRDS OF THE COAST OF CENTRAL BRITISH COLUMBIA]**, July, 1942, PP 177, 179 
• Brian Ratty, **[https://books.google.co.il/books?id=BN6elv9Pac8C&pg=PT102&lpg=PT102&dq=%22Kimsquit+River%22&source=bl&ots=PunrZ-RAPQ&sig=SBtNBOYaJAYuH9CQJEVbCmSJG_k&hl=en&sa=X&ved=2ahUKEwiXyresws_dAhVIx4sKHfUTDMI4ChDoATAJegQIBBAB#v=onepage&q=%22Kimsquit%20River%22&f=false Dutch Clarke - The Early Years]** 

## קישורים חיצוניים
* נהר קימסקוויט באתר ממשלת קולומביה הבריטית
* תצלום מ-1920 של נהר קימסקוויט
* 

## הערות שוליים

קימסקוויט
קימסקוויט
אוברסט-לויטננט

**אוברסט-לויטננט** (בגרמנית: **Oberstleutnant**) היא דרגה צבאית בצבא הגרמני ובחיל האוויר הגרמני. הדרגה שוות ערך ללוטננט קולונל (סגן אלוף בצה"ל), בכירה מדרגת מיור (רב-סרן בצה"ל), וזוטרה לדרגת אוברסט (אלוף-משנה בצה"ל).

## היסטוריה
השימוש המודרני בדרגה התחיל בסוף המאה ה-16, שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים. קולונל הייתה הדרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לויטננט. הדירוג של אוברסט-לויטננט הוא שווה ערך לזה של הלוטננט-קולונל בצבאות דוברי אנגלית.
אוברסט-לויטננט היה בשימוש צבאות גרמניה ואוסטריה במהלך שתי מלחמות העולם. דרגת אס אס אובר-שטורמבאנפיהרר הייתה שוות ערך לאוברסט-לויטננט.

## סימני הדרגה
על דרגות הכתף (צבא היבשה, חיל האוויר) יש שני כוכבי כסף בין שני עלי אלון.

## קישורים חיצוניים

קטגוריה:דרגות צבאיות בגרמניה
צנתניים

**צנתניים** (שם מדעי: Trachichthyidae) היא משפחת דגים קטנים מסדרת הברקנאים החיים בעומק האוקיינוסים השונים. ישנם מעל 50 מינים שלהם.

אלו דגים קטנים מאוד שהגדול שבהם - *Hoplostethus atlanticus* יכול להגיע לאורך 75 סנטימטרים ולשקול 7 ק"ג. רובם קטנים בהרבה. הם בעלי גוף בצבע אדום, המהווה התאמה להסוואה בעומק הים, שם צבע אדום כמעט אינו נראה מבעד לחשיכה. הם בעלי ראשים גדולים הנראים כאילו הם עורם קרוע ושריריהם נראים מבעד להם והלסתות קצרות, רחבות ופונות כלפי מעלה. העיניים גדולות וצבעם כחול עם אישונים שחורים. הגוף מעוגל ובעל קשקשים רחבים.

הם חיים בעיקר בעומק האוקיינוס בין 500 ל-2,500 מטרים ליד המדף היבשתי בסמוך לקרקעית הים, שם הם חיים בין הסלעים. לקראת עונת הרבייה הם מתכנסים יחדיו בקבוצות גדולות. תזונתם מפלנקטון צף, סרטנים וחסרי חוליות שונים וכן מדגיגים. הם נטרפים בידי כרישים, בקלאים, דיסומיים וגמפיליים. הם גם דגי מאכל מסחריים ולא ברור כמה הם נפגעים מהדיג, עקב חייהם בתהומות.

## סוגים
* *Aulotrachichthys*
* *Gephyroberyx*
* *Hoplostethus*
* *Optivus*
* *Paratrachichthys*
*סוג ומין יחיד *Parinoberyx horridus*
*סוג ומין יחיד *Sorosichthys ananassa*
*סוג ומין יחיד *Trachichthys australis*

## קישורים חיצוניים

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:ברקנאים
חד-לסתיים

**חַד-לִסְתִּיִּים** (שם מדעי: Hemiramphidae) היא משפחת דגי גרם ימיים השייכים לסדרת החניתאים והם קרוביהם של השפודניים. הם חיים בכל האוקיינוסים בעיקר בים הפתוח, אך גם בחופים רבים לרבות בחופי מפרץ אילת והים התיכון והם נודדים גם לשפכי נהרות ומים מליחים שמעבר להשגת דגי ים אחרים. לפעמים חלק מהמינים מקפצים מעל פני המים.
## מאפיינים
לבני המשפחה לסת תחתונה ארוכה בהרבה מהעליונה ובעלת צורת סיף. אורכם מגיע לעיתים ל-30 סנטימטרים. הגוף שלהם בנוי בצורת טורפדו בדומה לשפודניים, והם בעלי קשקשים כסופים ארוכים המותאמים למהירות. הם אוכלי כל הניזונים מאצות, פלנקטון צמחי וחי, רכיכות כמו פטרופודות וסרטנים משייטים וכן דגים קטנים. הצעירים ניזונים בעיקר מבשר וחלק מהמינים משחרים לטרף בלילה, בעוד אחרים צדים ביום.

הם עצמם משמשים מזון לדגים גדולים כמו קולייסיים, מפרשניים וכרישים. הם אינם דגי מאכל חשובים, אך עדיין נידוגים באזורים מסוימים או למטרות ספורט.

## סוגים
*סוג ומין יחיד *Arrhamphus sclerolepis*
*סוג ומין יחיד *Chriodorus atherinoides*
*דַּקְמַקּוֹר (*Euleptorhamphus*) - בו 2 מינים
*חַד-לֶסֶת (*Hemiramphus*) - בו 12 מינים
*מַקּוֹרָן (*Hyporhamphus*) - בו 37 מינים
*סוג ומין יחיד *Melapedalion breve*
*סוג ומין יחיד *Oxyporhamphus micropterus* - ייתכן ששייך למשפחת הדאוניים
**Rhynchorhamphus* - בו 4 מינים

חלק מהסוגים שהשתייכו בעבר למשפחה עברו למשפחה Zenarchopteridae, החיים רק במי האזור האינדו-פסיפי.

## קישורים חיצוניים

* 

קטגוריה:בעלי חיים שתוארו ב-1859
קטגוריה:טקסונים שתוארו בידי תאודור גיל
קטגוריה:חניתאים
קטגוריה:טקסונים קיימים שהתפתחו באאוקן
פנסיים

ממוזער|פנסים מוארים של דגי פנסיים מהמין ''Photoblepharon palpebratum''
**פָּנָסִיִּים** (שם מדעי: Anomalopidae) היא משפחת דגים מקריני סנפיר מסדרת הברקנאים החיים בעומק האוקיינוס. דגים אלה לא נחקרו הרבה.

דגים אלה מגיעים לאורך של 14 סנטימטר בממוצע, אף שחלקם ארוכים יותר מ-30 סנטימטר. הם בעלי ראשים מעוגלים עם עיניים גדולות שמתחתיהם ישנם תאים מפיקי אור באמצעות נהורנות ביולוגית שנוצרת מחיידקים מתמחים. הם יכולים "לכבות" את ה"פנסים" באמצעות שקי עור ליד התאים כרצונם. יש להם סנפיר גבי וסנפיר שת גבוהים היוצרים מפרש קטן והם בעלי זנב מפוצל.

הם חיים רק בימים הטרופיים (לרבות ים סוף) בעומק האוקיינוס או בשוניות אלמוגים. הם פעילי לילה הניזונים בעיקר מסרטנים, תוך שימוש בפנסיהם למציאת טרפם.

## סוגים
*סוג ומין יחיד *Anomalops katoptron*
*סוג ומין יחיד *Kryptophanaron alfredi*
* *Parmops* -בו 2 מינים
* *Photoblepharon* -בו 2 מינים, ביניהם פנסון שטייניץ
*סוג ומין יחיד *Phthanophaneron harveyi*
* *Protoblepharon* -בו 2 מינים

## קישורים חיצוניים

* 

קטגוריה:ברקנאים
אצטדיון מטרופוליטנו דה טצ'ו

**אצטדיון מטרופוליטנו דה טצ'ו** (בספרדית: **Estadio Metropolitano de Techo**) הידוע גם בשם טצ'ו, הוא אצטדיון כדורגל הממוקם בעיר בוגוטה, בירת קולומביה. הוא משמש כאצטדיון הביתי של קבוצות לה אקידד, בוגוטה פוטבול קלוב וטיגרס פוטבול קלוב.

בשנת 2015 רשם האצטדיון שיא עולמי בכך ששוחקו בו הכי הרבה משחקים בשנה אחת - 93 משחקים על ידי שמונה קבוצות שונות - לה אקידד, בוגוטה פוטבול קלוב, אקספרסו רוחו, פורטלסה, פטריוטס בויאקה, אמריקה קאלי, דפורטס טולימה ובויאקה צ'יקו במסגרת הליגה הבכירה, הליגה השנייה וקופה סודאמריקנה. הממוצע היה משחק כל יומיים, וזה מבלי להחשיב את משחקי הליגה עד גיל 20, שאינם נחשבים כרשמיים.

האצטדיון נפתח בשנת 1954 וממוקם בדרומה של העיר בוגוטה בחלק הקרוי "טצ'ו". משחקי כדורגל החלו להיערך בו בעיקר בתחילת שנות ה-90, כאשר קבוצת אקדמיה פוטבול קלוב החלה לשחק בו משנת 1991 ועד 1995 במסגרת הליגה השנייה. בשנת 1994 היה חלק מהאצטדיונים שאירחו את אליפות דרום אמריקה עד גיל 23 שבה זכתה קולומביה אחרי ניצחון על אורוגוואי. כאשר העפילה לה אקידד לליגה הבכירה, היא עברה מאצטדיון האוניברסיטה למטרופוליטאנו דה טצ'ו ושיחקה שם את משחקי חצי גמר האליפות והגביע בשנים 2007 ו-2008, אבל את משחקי הגמר העבירה לאצטדיון אל קמפין מטעמי בטיחות וקיבולת. עד אז הכיל האצטדיון 3,000 מקומות בלבד. כעבור שנה שופץ האצטדיון והורחב עד לתכולה של 23,000 מקומות, אם כי עדיין חסר היציע הדרומי בשביל להגיע לכמות זו. נכון להיום יכול להכיל האצטדיון עד 10,000 צופים. כמו כן, הותקנו בו עמודי תאורה כדי שיוכל לארח גם משחקים בלילה.

## גלריה

קובץ:Estadio Metropolitano de Techo.jpg
קובץ:Vista de la tribuna occidental norte y sur.JPG


## קישורים חיצוניים

מטרופוליטנו דה טצ'ו
קטגוריה:בוגוטה: ספורט
קטגוריה:לה אקידד
קטגוריה:בוגוטה: מבנים
יחסי ברבדוס–צרפת

**יחסי ברבדוס–צרפת** הם היחסים הדיפלומטיים הרשמיים שבין **[[ברבדוס]]** לבין **[[צרפת|הרפובליקה הצרפתית]]**.

## היסטוריה
היחסים בין ברבדוס לרפובליקה הצרפתית כוננו בשנת 1993 ובשנת 2018 נערכה חגיגה לכבוד 25 שנים לכינון היחסים בין שתי המדינות. הצבא הצרפתי באיים האנטילים השתתף בחגיגות העצמאות של ברבדוס ונחתם הסכם הגנה כללי בין שתי המדינות. לשתי המדינות שיתוף פעולה צבאי מתפתח ובברבדוס מצוי מרכז אזורי לאימון כוחות משטרה צרפתיים.

ברבדוס השתתפה בוועידת האומות המאוחדות לשינוי האקלים ולמניעת המשך ההתחממות הגלובלית שהתרחשה בלה בורז'ה שבצרפת מ-30 בנובמבר עד 12 בדצמבר 2015. ברבדוס הייתה מבין הראשונות בקריביים ובעולם כולו לחתום על הסכם פריז לשינוי האקלים שנוסח בוועידה.

בין שתי המדינות שיתופי פעולה במגוון תחומים. בברבדוס ישנו מרכז אליאנס פרנסייז ובו כ-60 תלמידים מדי שנה בקירוב. בין שתי המדינות שיתוף פעולה בתחום האקדמיה ובתחום הבריאות.

## נציגויות דיפלומטיות
* צרפת אינה מיוצגת בברבדוס בשום דרג, הן בדרג השגרירות והן בדרג הקונסולרי. השגרירות המייצגת של צרפת בברבדוס היא זאת שנמצאת בקסטריז, בירת סנט לוסיה.
* ברבדוס אינה מיוצגת בצרפת בדרג השגרירות. ברבדוס מיוצגת בצרפת בדרג הקונסולרי באמצעות קונסוליית כבוד שהיא מחזיקה בפריז, בירת המדינה. השגרירות המייצגת של ברבדוס בצרפת היא זו שנמצאת בבריסל, בירת בלגיה.

## קישורים חיצוניים

* France and Barbados, משרד החוץ של צרפת

קטגוריה:ערכים ללא קטגוריות פיזיות - יחסי חוץ
חרטומני ים

**חַרְטוֹמָנֵי יָם** (שם מדעי: Macroramphosidae) היא משפחת דגים מסדרת האבובונאים. בעבר היא הייתה תת-משפחה של שח-ראשיים, הדומים להם מאוד. הרבה חוקרים רואים בהם גם היום חלק מהמשפחה. במשפחה ישנם 8 מינים בתוך 3 סוגים.

חרטומני הים קרויים כך עקב דמיון החרטום שלהם למקור של חרטומנים שהוא ארוך בהרבה משאר הגוף העגלגל שלהם. הם בעלי עיניים גדולות, והחרטום דק הפונה כלפי מעלה. צבעם כסוף עד אדמדם. הם חיים במים רדודים, אך גם באוקיינוסים הטרופיים. לעיתים הם חיים בלהקות גדולות בעודם מחפשים סרטנאים קטנים למאכל.

## מיון
*משפחה **חרטומני ים** (Macroramphosidae)
**סוג ומין יחיד *Centriscops humerosus*
**סוג *Macroramphosus*
***מין *Macroramphosus gracilis*
***מין חַרְטוֹמַן יָם (*Macroramphosus scolopax*)
**סוג *Notopogon*
***מין *Notopogon armatus*
***מין *Notopogon fernandezianus*
***מין *Notopogon lilliei*
***מין *Notopogon macrosolen*
***מין *Notopogon xenosoma*

## קישורים חיצוניים

קטגוריה:בעלי חיים שתוארו ב-1879
קטגוריה:טקסונים שתוארו בידי פיטר בליקר
קטגוריה:אבובונאים
ז'וזפ ברוגדה

**ז'וזפ ברוגדה טרדיליאס** (בקטלאנית: **Josep Brugada Terradillas**; נולד ב-1958) הוא קרדיולוג ורופא ילדים ספרדי ממוצא קטלאני. נודע בתרומתו לחלק הפרעות קצב הלב והאלקטרופיזיולוגיה של הלב, יחד עם אחיו פדרו ברוגדה תיאר לראשונה תסמונת הנושאת את שמם - תסמונת ברוגדה.

## ביוגרפיה
ז'וזפ ברוגדה נולד בבניולס בקטלוניה בממלכת ספרד כבנו השני מבין ארבעה ילדים של רמון ברוגדה, חוואי מגדל עופות ושל פפיטה לבית טורדיליאס.
ברוגדה למד רפואה באוניברסיטת ברצלונה וסיים את עבודת הדוקטורט שלו בשנת 1986 בגיל 28. בשנים 1988–1989 השתלם ועבד בעיר מונפלייה בצרפת בתחום רפואת הספורט והקרדיולוגיה. בשנים 1989–1991 עבד כמדריך בקרדיולוגיה באוניברסיטת לימבורג במאסטריכט, בהולנד. 1991 הוא זכה בפרס הראשון לחוקר צעיר שהוענק על ידי איגוד הקרדיולוגים הקטלאנים. הוא ייסד יחידה להפרעות קצב הלב בבית החולים האוניברסיטאי בברצלונה, הפך לראש המחלקה לקרדיולוגיה והתמנה לפרופסור לרפואה באוניברסיטת ברצלונה. הוא יועץ בכיר בבית החולים סן ז'ואן דה דאו בברצלונה.
הוא היה בעבר יושב ראש האיגוד האירופי להפרעות קצב ומכהן כראש הוועד המדעי לאלקטרופיזיולוגיה ולהפרעות קצב במסגרת החברה האירופית לקרדיולוגיה.

ז'וזפ ברוגדה כתב 10 ספרים ו-350 מאמרים מדעיים.

## חיים פרטיים
גם האח הבכור פדרו, האח הצעיר רמון, וגם אחייניתם, ז'ורז'יה, בת אחותם, דולורס, הפכו לקרדיולוגים.
בזמן הפנוי עוסק בדיג של דגי סלמון בימים הצפוניים והוא אוהד של קבוצת הכדורגל ברצלונה

## קישורים חיצוניים
*ריאיון עם ז'וזפ ברוגדה 22 ביולי 2010 ב־Cardiovscular News

## הערות שוליים

קטגוריה:רופאים קטלאנים
קטגוריה:רופאים ספרדים
קטגוריה:קרדיולוגים
קטגוריה:רופאי ילדים
קטגוריה:ספרדים שנולדו ב-1958
ח'ר-ר-ח'ובולו

שמאל|200px|ממוזער|הלוח ה־16, נמצא במוזיאון הלובר
**חַ'ר-רַ – ח'וּבּוּלוּ** או **אוּר-רַ – ח'וּבּוּלוּ** (בכתב יתדות, משמאל לימין: 𒄯𒊏 𒄷𒇧𒈝) הוא מילון מונחים או "אנציקלופדיה" דו־לשונית, מהתקופה הבבלית העתיקה, הכוללת רשימת מילים בשומרית והמקבילה האכדית שלהן. הספר נחשב כאחד המילונים העתיקים בעולם והספר הזואולוגי הראשון בעולם שניסה לייצר מערכת טקסונומית הממיינת את עולם הטבע.

המילון כתוב בשפה השומרית והאכדית בצורה של רשימה לקסיקאלית מסודרת לפי נושאים. הגרסה המלאה מכילה 24 לוחות. שם הלקסיקון לקוח מהמונח הראשון בשומרית *ur<sub>5</sub>-ra* והמקבילה האכדית *ḫubullu* כלומר "חוב נושא ריבית".

הלוחות מכילים את הנושאים הבאים:
* לוח 1–2: ערכים הנוגעים לרישומים חוקיים ומנהלה.
* לוח 3: עצים
* לוח 4: כלי רכב ימיים
* לוח 5: כלי רכב יבשתיים
* לוח 6: (לוחות 4–7 חפצים עשויים מעץ)
* לוח 7: (לוחות 4–7 חפצים עשויים מעץ)
* לוח 13: בעלי חיים מבויתים
* לוח 14: חיות פרא. שמות 410 חיות, מתוכן 120 חרקים.
* לוח 15: בשר למאכל, סוגי נתחים.
* לוח 16: אבנים
* לוח 17: שיחים, עשבים וירקות.
* לוח 18: ציפורים (כולל עטלפים) ודגים
* לוח 19: טקסטיל
* לוחות 20–22: שמות גאוגרפים, שמות כוכבים וחבלים.
* לוחות 23–24: אוכל ושתיה

חלק הארי של הלקסיקון נערך בתקופה הבבלית העתיקה (תחילת האלף ה־2 לפנה"ס), ללקסיקון נוספו כמה לוחות הקדמה המתוארכים לסוף האלף ה־3 לפנה"ס.

בחפירות תל אשקלון ובחצור נתגלו שברים תלת־לשוניים של Urra=hubullu, הכוללים טור בכנענית.

### [[אנטומולוגיה]]
לוח 14 מכיל את הרשימה הטקסונומית העתיקה ביותר של חרקים. השיטה בה סיווגו את החרקים איננה ברורה לחלוטין והיא נבעה כנראה גם משיקולים שימושיים, כגון חרקים מזיקים לחקלאות, מזיקים לאדם, משמשים לצרכים רפואיים וכו'. למשל בשומרית הבורו (buru) או באכדית אריבו (e-ri-bu) הם קבוצה הכוללת את החגבאים כגון ארבה וצרצריים. בשומרית התחילית בורו משמשת גם כתחילית של חרקים שהיום נחשבים כסדרות אחרות כגון שפיראים וגמלי שלמה. קבוצות אחרות הן קבוצת האוך הכוללת חרקים מזיקים כגון כינים, פרעושים, תולעי קמח ועוד. קבוצת גיריש (girish) פרפראים, קבוצת נום (num) זבובאים ודבוראים, קבוצת קישי (kishi) נמלים וגיר (gir) העקרבים.

יצחק הרפז (1973) זיהה שכמה משמות החרקים בעברית דומים לשמות בלוח כגון ארבה (e-ri-bu) או סלעם (SHU-lum).

## הערות שוליים

קטגוריה:ספרות מסופוטמית
קטגוריה:מיון עולם הטבע
קטגוריה:מילונים
קטגוריה:כתובות באכדית, באשורית ובבבלית
קטגוריה:כתובות בשומרית
קטגוריה:כתובות דו-לשוניות
קטגוריה:כתובות כנעניות
קטגוריה:כתובות תלת-לשוניות
קטגוריה:ממצאים ארכאולוגיים מחרס
זרבוביתיים

**זרבוביתיים** (שם מדעי: **Solenostomidae**) היא משפחת דגים מסדרת האבובונאים החיים בימים טרופיים בימי האזור האינדו-פסיפי. בתוך משפחה זו סוג יחיד - **זַרְבּוּבִית** (*Solenostomus*) בו 6 מינים.

דגים אלה הם קרוביהם של האבובוניים ושל השח-ראשיים והם שוחים רוב זמנם בצורה אנכית הפוכה. אורכם אינו עולה על 15 סנטימטרים והם בעלי עיטורים קוצניים על גופם היוצרים הסוואה יעילה מאוד, בדמיונם לעלה אצה או לאלמוג. הם בעלי חרטום ארוך היכול להישלף במהירות גבוהה כדי לתפוס טרף מהיר כמו חסילונים קטנים.

הם חיים במים רדודים סביב שוניות אלמוגים או קרקעית בוצית ליד החופים. בעונת הרבייה הנקבה מדגירה ליד סנפיר הגב את ביציה ומשנה את מראה וכן מסתתרת מתחת לאלמוגים כדי שלא להיחשף לטורפים.

## מינים
* *Solenostomus armatus*
*זַרְבּוּבִית רַבְגּוֹנִית (*Solenostomus cyanopterus*)
* *Solenostomus halimeda*
* *Solenostomus leptosoma*
* *Solenostomus paegnius*
*זַרְבּוּבִית מְפֹאֶרֶת (*Solenostomus paradoxus*)

## קישורים חיצוניים

קטגוריה:בעלי חיים שתוארו ב-1803
קטגוריה:טקסונים שתוארו בידי ברנר-ז'רמין דה לספד
קטגוריה:אבובונאים
אבוביים

ממוזער|''230px|''Halicampus boothae
ממוזער|''230px|''Syngnathus typhle
**אבוביים** (שם מדעי: Syngnathinae) היא תת-משפחה של אבובוניים מסדרת האבובנאים וקרוביהם למשפחה של סוסוני הים החיים בימים הטרופיים וחלקם גם באזורים ממוזגים. כמה מהמינים חיים במים מליחים, או אף במים מתוקים.

האבוביים בעלי גוף נחשי שיכולים להגיע לאורך 63 סנטימטר אצל המין *Leptoichthys fistularius*. הם בעלי חוטם מוארך שמסתיים בפה זעיר היכול לינוק טרף במהירות. קשקשים נוקשים ובעל צבעי הסוואה, אף שחלקם בולטים במים. כמו לסוסוני הים הם בעלי זנב לופתני אך הם מונעים בעזרת סנפירי החזה שלהם. אלו דגים די איטיים שחיים בין צמחייה ימית, שוניות אלמוגים או על קרקעית הים החולית או הבוצית, מה שעוזר להסוואתם.

בדומה לסוסוני הים גם אצל האבוביים הזכרים מגדלים את הצעירים בכיס בטנם או על גופם עד לבקיעתם. הם ניזונים מיצורי ים קטנים מהם לרבות סרטנים, רכיכות צפות, זואופלנקטון ודגיגים.

## סוגים

## קישורים חיצוניים

* 

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:אבובוניים
יהודי המזרח בארץ ישראל (ספר)

**יהודי המזרח בארץ ישראל** (או **יהודי המזרח בא"י**) הוא ספר עברי מאת ההיסטוריון והסופר משה דוד גאון, אשר ראה אור בירושלים בשני חלקים בשנים תרפ"ח (1928) ותרצ"ח (1938), ומביא את תולדות חייהם של יהודי ספרד ועדות המזרח מאז ומעולם, ובעיקר של אלו שפעלו ביישוב הישן וביישוב היהודי בארץ ישראל בין המאה ה-18 למאה ה-20. הספר מהווה מקור חשוב לקורות יהודי ספרד והמזרח בתקופות אלו.

הספר מביא את תמצית תולדות חייהם של יהודי המזרח הידועים, בהם בעיקר רבנים, אישי ציבור, חלוצים, אנשי רוח, הוגים ומדינאים בעיקר מהיישוב היהודי בירושלים, בצפת, בחברון, בטבריה, בחיפה, שמוצאם בארצות אוזבקיסטן, איטליה, אלג'יריה, בולגריה, בוסניה, גאורגיה, טורקיה, יוון, לוב, מצרים, מרוקו, סוריה, ספרד, סרביה, עיראק, רודוס, רומניה, תוניסיה, תימן ועוד.

## העבודה על הספר וההוצאה לאור
כתיבת הספר החלה בשנת 1920, ופסקה והמשיכה לסירוגין במשך כעשור, עד להדפסתו בירושלים, בחודש אלול ה'תרפ"ח (1928) בדפוס עזריאל. החלק השני של הספר הודפס גם הוא בדפוס עזריאל, בשנת 1938.

תחילה התכוון גאון לחבר ספר קצר שיכיל מידע על עדות המזרח, מנהגיהן ותרבותן, אך כשהחל באיסוף החומר, נוכח לדעת כי ישנו חומר רב, ואין בידיו ברירה אלא לכלול בספר את כל המידע שאסף. עם זאת, כפי שמציין גאון, לעיתים הוא מצא לנכון להאריך בפרטי חייו של אדם מסוים, ולקצר בפרטים אצל אדם אחר.
 
במבוא לספר, ציין גאון כי חלק מהמידע לספר נאסף מוועד העדה הספרדית בירושלים, בצפת, בטבריה, בחברון, בחיפה וביפו, מהאוניברסיטה העברית, מהספרייה הלאומית, וממספר אישים, בהם הרב חנוך חסון, שמואל בן-שבת והרב ברוך טולידאנו.

את המימון להוצאות הספר סיפקו נדיבים וגופים מירושלים ומארצות המזרח.

במהלך השנים, יצאו לאור מהדורות נוספות של הספר, בהן של הוצאת מורשת, ירושלים תשמ"ב, ומכון אוצרות גאוני ספרד, אשדוד תשנ"ח.

בריאיון לישראל היום בספטמבר 2018, אמר בנו של גאון, יהורם גאון, כי הוא שואף ליצור סרטים דוקומנטריים על האישים שעליהם נכתב בספר, ולהכניס את תוכן הספר לתוכנית הלימודים של מערכת החינוך בישראל. עוד הוסיף כי הספר היה מפעל חייו של אביו, בשל העובדה שהשקיע בו שנים רבות של עבודת מחקר.

## ייעוד הספר
כפי שמעיד גאון במבוא לספר, מטרתו היא להאיר את חיי עדות המזרח בארץ ישראל במאות האחרונות, ו"להציב ציון-עד לראשוני בני גזעי, אלה שמדינת ספרד הקיאתם למען יתגלגלו הנה, בשביל להחיות את ארץ האבות משממונה". גאון גם סייג וכתב שאין מטרתו להפחית ממעמדם ופועלם של יהודי אירופה האשכנזים ביישוב היהודי, אך מכורח המציאות, האחרונים יכלו להתיישב בארץ ישראל ולפעול בה רק הודות לתשתית ולבסיס שכבר פיתחו בה עדות המזרח.

גאון כתב במבוא כי התנועות המשיחיות שפעלו בארצות האסלאם מעידות כי יהודי ארצות אלו ראו תמיד את עצמם ארעיים במקום מושבם, וניסו בכל כוחם ומרצם לעלות ארצה, בניגוד ליהודי אירופה, שהתרגלו לחיים בארצותיהם. כך גם ציין את מאמצי יהודי עדות המזרח לשחרור עמם מהגלות במשך המאות האחרונות, כעדות לגעגועיהם לארץ ישראל.

## קישורים חיצוניים
* , חלק ב
*  - ריאיון עם בנו של משה דוד גאון, יהורם גאון, על פעילותו להכנסת הספר לתוכנית הלימודים של משרד החינוך
* 
* 
* אליעזר ריבלין, ביקורת על יהודי המזרח בארץ ישראל, קריית ספר, תרצ"ח.

## הערות שוליים

קטגוריה:ספרים ביוגרפיים
קטגוריה:ספרי היסטוריה
קטגוריה:ספרי עיון בעברית: ביוגרפיות
קטגוריה:ספרים ארץ-ישראליים
קטגוריה:ספרי 1928
קטגוריה:יהדות ספרד
קטגוריה:יהדות ארצות האסלאם
קטגוריה:ספרדים ועדות המזרח בארץ ישראל
רעמתן פומפנו

**רעמתן פומפנו** (שם מדעי: *Coryphaena equiselis*) הוא מין דג ימי ממשפחת הרעמתניים החי בכל האוקיינוסים באזורים הטרופיים. הוא קרובו היחיד לסוג של המין רעמתן כחלחל הגדול יותר.

אורכו של רעמתן זה מגיע ל-127 סנטימטר ולעיתים הוא נחשב בטעות לרעמתן כחלחל צעיר. הוא בעל ראש דחוס ומוגבה ולסת גדולה. סנפיר הגב יוצר רעמה גבוהה כחולה-כהה עד הזנב הרחב. צבע הקשקשים ירוק-צהבהב והבטן בהירה. מין זה יכול להגיע לבגרות מינית בגיל 3–4 שנים.

הדג חי באוקיינוס הפתוח, ובכמה ימים וניזון מלהקות דגים קטנים ודיונונים. לעיתים דגים אותו אך הוא עלול לגרום להרעלת סיגואטרה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:רעמתניים
קטגוריה:בעלי חיים שתוארו ב-1758
אליפות ברית המועצות בכדורגל לנוער

**אליפות ברית המועצות בכדורגל לנוער**, רשמית **טורניר הצוערים של ברית המועצות בכדורגל** (ברוסית: **Первенство дублёров СССР по футболу**) הייתה אליפות שנתית לנוער של מועדוני הכדורגל בברית המועצות. נערכה בשנים 1946–1991.

## זוכות

## הישגי המועדונים

## ראו גם
*אליפות רוסיה בכדורגל לנוער
## הערות שוליים

קטגוריה:תחרויות כדורגל בברית המועצות
המושל הכללי של פקיסטן

**המושל הכללי של פקיסטן** (באנגלית: **Governor-General of Pakistan**, באורדו: ** گورنر جنرل پاکستان**) היה תוארו של נציג המונרך הבריטי בפקיסטן (למעשה מלך/מלכת פקיסטן). פקיסטן הייתה דומיניון מקבלת עצמאותה ב-1947 ועד להכרזתה כרפובליקה ב-1956, אז בוטלה משרת המושל הכללי, והאחרון שכיהן בתפקיד זה, איסכנדר מירזא, המשיך לכהן כנשיא פקיסטן.
## רשימת המושלים הכלליים

## ראו גם
* נשיא פקיסטן

*
קטגוריה:פקיסטן: פוליטיקה
פקיסטן
אנפיליתיים

**אַנְפִּילִיתִיִּים** (שם מדעי: **Psettodidae**) היא משפחה של דגים שטוחים מסדרת הסוליתאים הכוללת בתוכה סוג יחיד - **אַנְפִּילִית** (*Psettodes*) ובו שלושה מינים הנפוצים במזרח האוקיינוס האטלנטי והאזור האינדו-פסיפי.

אלו סוליתאים גדולים יחסית באורך 55–80 סנטימטר ובעלי שיניים חדות וגדולות. יש להם קוצים בסנפירי הגב והשת, המזכירים את סנפירי הדקראים יותר מבני סדרתם. הם נחשבים ליותר פרימיטיביים משאר הסוליתאים בכך שמראם פחות שטוח ופחות מותאם להסוואה תת-מימית. עם זאת עיניהם הקטנות נמצאות בחריצים על צד אחד של הפנים, לאחר שעין אחת "נודדת" בהתבגרות הצעירים שלהם עיניים רגילות.

דגים אלו טורפים דגים אחרים וחסרי חוליות החיים על קרקעית הים.

## מיון
*משפחה **אנפיליתיים** (Psettodidae)
**סוג **אנפילית** (*Psettodes*)
***מין *Psettodes belcheri*
***מין *Psettodes bennetti*
***מין אַנְפִּילִית חִשּׁוּקִית (*Psettodes erumei*)

## קישורים חיצוניים

קטגוריה:בעלי חיים שתוארו ב-1831
קטגוריה:טקסונים שתוארו בידי אדוארד טרנר בנט
קטגוריה:סוליתאים
קתרוסיים

**קַתְרוֹסִיִּים** (שם מדעי: Citharidae) היא משפחה של דגים שטוחים מסדרת הסוליתאים בה 4 סוגים ו-7 מינים. רוב המינים חיים רק במימי האזור האינדו-פסיפי, אך המין קתרוס גדול-קשקשים מצוי במזרח האוקיינוס האטלנטי כולל בים התיכון.

אורכם של בני המשפחה 14–36 סנטימטרים, וצורתם מוארכת יותר מרוב הסוליתאים, (מזכירה מראה של לאוטה או קתרוס, מה שנתן להם את שמם). הלסתות בולטות ובהם שיניים חדות והעיניים גדולות ומצויות רק על צד אחד של הפנים. סנפירי החזה קוצניים ודקים יותר מרוב הסוליתאים.

הם נפוצים בימים רדודים, בהם הם אורבים לטרף כמו דגים אחרים וסרטנים בעודם קבורים בחול.

## מיון
*משפחה **קתרוסיים** (Citharidae)
**תת-משפחה Brachypleurinae
***סוג ומין יחיד *Brachypleura novaezeelandiae*
***סוג ומין יחיד *Lepidoblepharon ophthalmolepis*
**תת-משפחה Citharinae
***סוג *Citharoides*
****מין *Citharoides axillaris*
****מין *Citharoides macrolepidotus*
****מין *Citharoides macrolepis*
****מין *Citharoides orbitalis*
***סוג ומין יחיד קַתְרוֹס גְּדוֹל-קַשְׂקַשִּׂים (*Citharus linguatula*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1864
קטגוריה:טקסונים שתוארו בידי אלברט גינטר
קטגוריה:סוליתאים
רב-סנדליים

**רַב-סַנְדָּלִיִּים** (שם מדעי: Scophthalmidae) היא משפחה של דגים שטוחים מסדרת הסוליתאים המצויים בימים של האוקיינוס האטלנטי לרבות הים התיכון, הים השחור, הים הבלטי ובאוקיינוס עצמו. לעיתים הם גם שוחים לעבר מים מליחים בשפכי נהרות.
## מאפיינים
הרב-סנדליים הם קרוביהם של השטחנוניים, ודומים להם אך גדולים יותר ומגיעים עד לאורך של 1 מטר ומשקל 25 ק"ג אצל המין *Scophthalmus maximus*. חלק מהמינים מהווים דגי מאכל חשובים.

הם מתאימים את עצמם לחיים על קרקעית חולית, ולרבים מהם גוונים מנומרים בירוק-שחור. סנפירי השת שלהם רחבים מאוד וראשם מעוגל עם לסת קצרה אך בעלת שיניים חדות. הם ציידים אורבים התופסים דגים אחרים וסרטנים שנעים בקרבתם. רוב זמנם הם "זוחלים" על החול או האבנים, אך הם יכולים גם לשחות בעזרת זנבם השרירי.

## מיון
*משפחה **רב-סנדליים** (Scophthalmidae)
**סוג *Lepidorhombus* - בו שני מינים
**סוג ומין יחיד *Phrynorhombus norvegicus*
**סוג *Scophthalmus* - בו ארבעה מינים
**סוג *Zeugopterus* - בו שני מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סוליתאים
שטחדגיים

**שְׁטַחְדָּגִיִּים** (שם מדעי: Samaridae) היא משפחה של דגים שטוחים מסדרת הסוליתאים החיים במים האזור האינדו-פסיפי של האוקיינוס ההודי והשקט באזורים טרופיים וסובטרופיים. במשפחה זו ישנם 4 סוגים וכמעט 30 מינים.

אלו דגים קטנים יחסית שאורכם 4–22 סנטימטר והם בעלי סנפירים שטוחים וראשים מעוגלים וגופם דמוי-אליפסה ומנומר בכתמים שונים. הם קרוביהם של הסוליתיים ושל המשפחה סוליתיים אמריקניים (Achiridae). הם שחיינים איטיים המעדיפים לחכות לטרף קבורים בחול. עם זאת כשהם צעירים הם שוחים כמו שאר הדגים, ובהמשך עין אחת נודדת לצד שני של פניהם, והם הופכים ליצורים שטוחים.

## מיון
*משפחה **שטחדגיים** (Samaridae)
**סוג *Plagiopsetta* - בו 3 מינים
**סוג ומין יחיד *Samaretta perexilis*
**סוג *Samaris* - בו 5 מינים
**סוג *Samariscus* - בו 20 מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1889
קטגוריה:טקסונים שתוארו בידי דייוויד סטאר ג'ורדן
קטגוריה:סוליתאים
לשוניתיים

**לְשׁוֹנִיתִיִּים** (שם מדעי: Cynoglossidae) היא משפחה של דגים שטוחים מסדרת הסוליתאים המזכירים בצורתם לשונות ומכאן שמם. במשפחה ישנם שלושה סוגים ובהם מעל 140 מינים. הם קרוביהם של הסוליתיים.

חלק ממינים אלה יכולים להגיע לאורך 66 סנטימטר והם בעלי גוף שטוח ללא סנפירים בולטים והם איבדו את סנפירי החזה שלהם. הם בעלי קשקשים בצבעים שונים וזנב דק מאוד ומשתלב עם סנפירי האגן המסתיים בקצה דק. כתוצאה מכך הם איטיים מאוד ויכולים להתקדם כמעט רק בזחילה על הקרקעית.

חלק מהמינים צוללים לעומקים של כמה קילומטרים בתהומות האוקיינוסים השונים. המין *Symphurus thermophilus* מצוי בעיקר בנביעות געשיות. מינים אחרים נכנסים לשפכי נהר ואף חיים דרך קבע במים מתוקים.

## מיון
*משפחה **לשוניתיים** (Cynoglossidae)
**תת-משפחה Cynoglossinae
***סוג לְשׁוֹנִית (*Cynoglossus*) - בו 67 מינים
***סוג צִדִּית (*Paraplagusia*) - בו 6 מינים
**תת-משפחה Symphurinae
***סוג זְנָבִית (*Symphurus*) - בו 78 מינים

## קישורים חיצוניים

* 

קטגוריה:בעלי חיים שתוארו ב-1889
קטגוריה:טקסונים שתוארו בידי דייוויד סטאר ג'ורדן
קטגוריה:סוליתאים
סוליתיים אמריקניים

ממוזער|''Gymnachirus texae''
**סוליתיים אמריקניים** (שם מדעי: Achiridae) היא משפחה של דגים שטוחים מסדרת הסוליתאים החיים במים מלוחים וגם במים מתוקים וכן במים מליחים בשתי האמריקות. מינים אלה קרובים למשפחת הסוליתיים ונחשבו עד לאחרונה לתת-משפחה שלהם, אך הופרדו עקב מספר הבדלים.

רוב המינים אינם עולים על 30 סנטימטרים, והם בעלי סנפירי שת מעוגלים וארוכים. הזנב דק וקוצני והגוף שטוח ומכוסה בכתמים בצבעים שונים, בעיקר כהים, המשמשים להסוואה בעולם החי. ראשם מעוגל עם עיניים מצד ימין של הפנים ולסת תחתונה בעלת שפה מאוד בשרנית.

הם טורפים הניזונים מחסרי חוליות ודגי גרם קטנים החיים על הקרקעית. בעודם צעירים הם יכולים לשחות באוקיינוס הפתוח.

## סוגים
במשפחה זו 7 סוגים:
* *Achirus*
* *Apionichthys*
* *Catathyridium*
* *Gymnachirus*
*סוג ומין יחיד *Hypoclinemus mentalis*
*סוג ומין יחיד *Pnictes asphyxiatus*
* *Trinectes*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:סוליתאים
מיור (גרמניה)

**מיור** (בגרמנית: **Major**) היא הדרגה הנמוכה ביותר של קציני המטה בצבא הגרמני ("הר"), ובחיל האוויר הגרמני (ה"לופטוואפה"). הדרגה היא שוות ערך לדרגת OF-3 בנאט"ו.

על מנת להתמנות לדרגת "מיור", קצין חייב לעבור קורס מטה בסיסי (*Stabsoffizierlehrgang*) שנערך במכללת סגל ופיקוד הכוחות המזוינים הגרמניים (*Führungsakademie der Bundeswehr*).

בצבא הגרמני ובשירות התמיכה המשותפת (*Streitkräftebasis*), תקופת ההמתנה בין עמידה בדרישות קידום לקידום בפועל לדרגת "מיור", לוקחת בממוצע 15 חודשים, עקב בעיות תקציב (עד יולי 2010).

אפשר להשוותה כשוות ערך לדרגת רב-סרן בצה"ל.
## סימני הדרגה
על דרגות הכתף (צבא היבשה, חיל האוויר) יש כוכב כסף בין שני עלי אלון.

## היסטוריה
ממוזער|212x212 פיקסלים|מיור הלמוט וידבאנט (1943)
דרגת המיור בגרמניה תחילתה בימי הביניים, והיא שוות ערך למייג'ור בצבא הבריטי ובצבא ארצות הברית, והוא מדורג OF-3 בנאט"ו.

במהלך מלחמת העולם השנייה דרגת אס אס שטורמבאנפיהרר הייתה שוות ערך למיור.

קטגוריה:דרגות צבאיות בגרמניה
עונת 1946/1947 בליגה ב'

**עונת 1946/1947 בליגה ב** הייתה עונת כדורגל של ליגה ב' בארץ ישראל במהלך תקופת המנדט.

הליגה הייתה הליגה המשנית שהתקיימה בארץ ישראל בשנים אלו.

הליגה פוצלה למחוז דרום ומחוז צפון.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה היו 22 קבוצות סך הכל, 13 במחוז צפון ו-9 במחוז צפון.

מכבי חיפה סיימה כאלופת מחוז צפון, והפועל הצפון תל אביב סיימה כאלופת מחוז דרום. שתי הקבוצות עלו לליגה הבכירה, הליגה הארצית של עונת 1947/1948 שלא נסתיימה.

בעונה זו לא היו ירידות ליגה.

עונה זו הייתה גם העונה הסדירה האחרונה שהגיע לסיומה לפני הקמת מדינת ישראל (העונה העוקבת הופסקה באמצע בעקבות מלחמת העצמאות). על כן רוב הקבוצות בליגה זו המשיכו לשחק בליגה שאורגנה מחדש לאחר הקמת מדינת ישראל, הליגה המיוחדת בעונת 1949/1950.

## טבלת הליגה

### מחוז צפון

### מחוז דרום

## הערות שוליים

קטגוריה:תחרויות כדורגל ב-1946
קטגוריה:תחרויות כדורגל ב-1947
קטגוריה:עונות בליגה ב' בכדורגל בארץ ישראל
אינגבורג סורנסן

**אינגבורג סורנסן** ׁ(בנורווגית: **Ingeborg Sørensen**; נולדה ב-16 במאי 1948) היא דוגמנית ושחקנית קולנוע נורווגית.

בשנת 1972 זכתה בתחרות מיס נורווגיה, ובמקום השני בתחרות מיס עולם לשנת 1972.

## ביוגרפיה
סורנסן נולדה בדראמן למשפחה שבבעלותה בית מרקחת.

ב-1969 ייצגה את נורווגיה בתחרות היופי מיס אינטרנשיונל ועלתה לשלב חצי הגמר, לאחר מכן היא עברה להתגורר בארצות הברית, ב-1972 ייצגה את מדינתה בשנית בתחרות מיס עולם והגיעה למקום השני, באותה שנה הצטרפה לבוב הופ במסגרת סיבוב ההופעות ב"ארגון השירות המאוחד" בבסיסי צבא ארצות הברית במספר מדינות.

במרץ 1975 נבחרה לנערת החודש של מגזין פלייבוי.

ב-1972 היא גילמה אחות בסרט "Top of the Heap".

ב-1975 הופיעה כשחקנית אורחת בדרמה הבלשית "בארטה" לצד רוברט בלייק. ובאותה שנה שיחקה בתפקיד זעיר בסרט קרמר נגד קרמר.

ב-1976 הופיעה גם בקומדיה "Holmes & Yoyo" ששודרה ב-ABC.

ב-2007 השתתפה בתוכנית השירה הריאליטית "Sangstjerner" בה ידוענים מתחרים על כישרון השירה שלהם.

## קישורים חיצוניים

* Ingeborg Sørensen, באתר Playboy Online

## הערות שוליים

קטגוריה:זוכות מיס נורווגיה
קטגוריה:משתתפות בתחרות מיס עולם 1972
קטגוריה:משתתפות בתחרות מיס אינטרנשיונל
קטגוריה:שחקניות קולנוע וטלוויזיה נורווגיות
קטגוריה:דוגמניות נורווגיות
קטגוריה:ילידות 1948
קטגוריה:נורווגים שנולדו ב-1948
קטגוריה:נערות החודש של פלייבוי
שטורמבאנפיהרר

[ממוזער|274x274 פיקסלים|מקס הנסן, שטורמבאנפיהרר מדיוויזיית "[דיוויזיית הפאנצר אס אס הראשונה|לייבשטנדרטה אדולף היטלר" בוואפן אס אס]]
**שטורמבאנפיהרר** (בגרמנית: **Sturmbannführer**, מילולית: "מנהיג יחידת תקיפה") הייתה דרגה של המפלגה הנאצית המקבילה לדרגת מייג'ור. הדרגה הייתה בשימוש בארגוני האס אה, האס אס, וה-NSFK, וניתנה בתחילה לקצינים שפיקדו על יחידות "שטורמבאן" (Sturmbann - שהייתה שוות ערך לגדוד), ומקורו ביחידות חיילי הסער ממלחמת העולם הראשונה.

## היסטוריה
דרגת האס אה שטורמבאנפיהרר נוצרה לראשונה בשנת 1921. בשנת 1928, התואר הפך לדרגה בפועל, והוא היה אחת הדרגות הראשונות של דרגות האס אס. הדרגה הייתה זוטרה מדרגת שטנדרטנפיהרר עד 1932, ולאחר מכן הפכה זוטרה לדרגת אובר-שטורמבאנפיהרר, והייתה שוות ערך למיור בכוחות היבשה של הוורמאכט.

הדרגה הוחזקה על ידי ורנר פון בראון, שפיתח את טילי ה-V-2, ולאחר מכן עיצב את טילי הסטורן 5 עבור תוכנית החלל האמריקאית. כמו כן, אברהרד טאדור, אוטו גליטשה, ופושעי מלחמה, כגון אוטו פרשנר, שהיה מפקד מחנה דורה-מיטלבאו, החזיקו בדרגה זו.

## סימני הדרגה
טלאי הצווארון של שטורמבאנפיהרר כלל ארבעה כוכבים, מרוכזים בצווארון השמאלי של מדי האס אס. בנוסף, כללו המדים דרגות כתף של מיור.
Shoulder-wss-ill-sturmbannf.jpg|סמל הדרגה - תג כתף
SS-Sturmbannfuehrer,collar.png|סמל הדרגה - תג צווארון
Maj Stubaf OF3 cam slv 1945.png|סמל הדרגה - תג שרוול


## לקריאה נוספת

* 
* 
* 
* 
* 


## קישורים חיצוניים

## הערות שוליים

קטגוריה:דרגות האס אס
עונת 1947/1948 בליגה ב'

**עונת 1947/1948 בליגה ב** הייתה מיועדת להיות עונת הכדורגל של ליגה ב' בארץ ישראל לקראת סוף תקופת המנדט.

הליגה הייתה מיועדת להיות ליגת המשנה לקבוצות אזוריות.

העונה החלה באוקטובר 1947 והופסקה לאחר המחזור החמישי ב-3 בינואר 1948.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה שיחקו 25 קבוצות: 13 במחוז צפון ו-12 במחוז דרום.

עם פרוץ מלחמת העצמאות ב-30 בנובמבר 1947 החלו הגבלות תנועה על שחקני הקבוצות במשחקם נגד קבוצות ממחוז אחר, והפרעות לוגיסטיות שלא אפשרו משחקים ראויים. כמו כן השלטון הבריטי בארץ הוציא את תנועת בית"ר אל מחוץ לחוק מה שהוציא את קבוצות בית"ר מהליגה (בית"ר נתניה, בית"ר ירושלים ששיחקה בליגה ב' – ליגת המשנה) למרות זאת קבוצות אלו שינו את שמם (ל"נורדיה תל אביב / ירושלים") וניסו להמשיך לשחק ככל שיתאפשר. 

הליגה שוחקה רק כ-3 עד 5 מחזורים (כל קבוצה הספיקה מס' שונה של משחקים) והופסקה מיד לאחר מכן.

מפאת אי קיום סדיר של הליגה, לא הוכרזו העולות מעולם לעונה זו.

המשך קיום משחקי כדורגל תחת המדינה החדשה, בוצע רק כשנה לאחר מכן במאי 1949 כחלק מעונת 1949/1950 שהייתה הליגה הראשונה שהגיע לסיומה לאחר הקמת מדינת ישראל.

## טבלת הליגה בעת הפסקתה

### מחוז צפון

### מחוז דרום

## הערות שוליים

קטגוריה:עונות בליגת המשנה בכדורגל בישראל
קטגוריה:תחרויות כדורגל ב-1947
קטגוריה:תחרויות כדורגל ב-1948
קרקובסקי

**קרָקובסקי** (בפולנית: **Krakowski**; ביידיש: **קראַקאָווסקי**) הוא שם משפחה טופונימי  סלאבי המצביע על מוצא מהעיר קרקוב שבפולין.

קטגוריה:שמות משפחה אשכנזיים
קטגוריה:שמות משפחה טופונימיים
גביע דייוויס 2017

**[[גביע דייוויס]] 2017** הייתה התחרות ה-106 במניין מאז ייסוד התחרות.

לתחרות נרשמו מעל ל-100 נבחרות. התחרות נערכה בחסות חברת BNP פריבה. 

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

נבחרת ארגנטינה שהייתה מחזיקת הגביע הודחה בסיבוב הראשון. המשחק על התואר התקיים בין נבחרת צרפת לבין נבחרת בלגיה בוילנב-ד'אסק. הוא הסתיים עם התוצאה 2:3 לטובת צרפת. בכך הם זכו בגביע בפעם ה-10 בתולדות הנבחרת.

## משחקי הבית העליון

### משחק הגמר

### העברות לקראת משחקי 2018
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
* , , , ,  נותרו בבית העליון
* ,  ו עלו לבית העליון
* ,  ו ירדו לבתים האזוריים

## ישראל בגביע דייוויס
בתחרות שנת 2017, נבחרת ישראל שיחקה בבית אירופה-1. במשחקה הראשון היא שובצה נגד פורטוגל והפסידה.

בעקבות הפסד זה הנבחרת נפגשה עם נבחרת אוקראינה.

בעקבות הפסד נוסף זה, הנבחרת נפגשה עם נבחרת רומניה על הזכות להישאר בבית אירופה-1. בעקבות הניצחון היא נותרה בבית.

## קישורים חיצוניים

* אתר התחרות

קטגוריה:תחרויות טניס ב-2017
2017
2017
2017
2017
2017
2017
2017
2017
2017
2017
2017
2017
סטנלי מארק ריפקין

**סטנלי מארק ריפקין** (באנגלית: **Stanley Mark Rifkin**; נולד בשנת 1946) הוא פושע אמריקאי שהורשע בגנבת 10.2 מיליון דולר באמצעות העברה בנקאית על ידי הונאה טלפונית. ריפקין עבד כטכנאי מחשבים, ובשנת 1978 הקים בביתו בעמק סן פרננדו, ארצות הברית, חברה המספקת שירותי ייעוץ ותמיכה לארגונים שונים. תוך זמן קצר צבר לקוחות וזכה לספק שירותי תמיכה ל"סקיוריטי פסיפיק נשיונל בנק" בלוס אנג'לס, קליפורניה.

## הגנבה
במסגרת עבודתו קיבל גישה אל חדר ההעברות ששימש כרשת להעברת כספים בין חשבונות בנק. ריפקין נחשף למידע אודות נוהלי העברת הכספים, וגילה את אופן השימוש בקוד מספרי לאישור עסקאות והעברות שהשתנה על בסיס יומי ונכתב על קיר באופן ידני, תדיר וגלוי. בתאריך 21 אוקטובר, 1978, הגיע אל הבנק, עשה דרכו אל חדר ההעברות, מצא את הקוד לאישור עסקאות, שינן אותו ויצא. ריפקין ניצל את תפקידו כיועץ בבנק, ואת ההיכרות שלו עם מערכות המחשב הפנימיות, התקשר אל נותני השירות ובאמצעות טכניקות הנדסה חברתית, והקוד לאישור עסקאות שמצא, הערים על הפקידים. לאחר מספר שיחות מול גורמים שונים הצליח לגרום להם לבצע העברה בנקאית בסך 10.2 מיליון דולר אל חשבון שהקים מראש בבנק ווזחוד הנדלס (Wozchod Handels), השוכן בעיר ציריך, שווייץ. לאחר השוד, פנה אל חברת סחר סובייטית על מנת לרכוש יהלומים במשקל 43,200 קרט ששווים מוערך בסכום של 8.1 מיליון דולר. בתאריך 26 באוקטובר 1978, לאחר שקיבל את היהלומים, הכניס אותם למזוודה האישית שלו והבריח אותם לארצות הברית כדי למכור אותם באופן עצמאי.

בתאריך 1 בנובמבר, השותף העסקי שלו פול אובראיין (Paul O’Brien) דיווח על פעולותיו ל-FBI, אך לא היה להם מספיק ראיות כדי להעמידו לדין. אובראיין אפשר לסוכני ה-FBI להאזין לשיחות הטלפון שלו, ובשיחת טלפון שנערכה מול ריפקין, טמנו לו מלכודת והוא סיפק מידע שהספיק כדי להרשיעו. ב-5 בנובמבר נתפס ריפקין והודה בהאשמות נגדו, אך שוחרר בערבות.

ב-26 במרץ 1979, לאחר שהיה מעורב במספר הונאות נוספות, נאסר בשנית ונידון לשמונה שנות מאסר בכלא הפדרלי.

## קישורים חיצוניים
* הפרופיל של סטנלי מארק ריפקין באתר Social-Engineer.corg 
*
* כתבה בנושא השוד - ארכיון ניו יורק טיימס 
* כתבה אודות סטנלי מארק ריפקין - אתר Revolvy 
* סטנלי מארק ריפקין בספרו של קווין מיטניק - Art Of Deception - אתר גוגל ספרים 

קטגוריה:מהנדסים בריטים
קטגוריה:אמריקאים בתעשיית המחשבים
קטגוריה:מורשעים בדין בארצות הברית
קטגוריה:פשע בקליפורניה
קטגוריה:אמריקאים שנולדו ב-1946
פאלאצו פיזאני גריטי

**פאלאצו פיזאני גריטי** (באיטלקית: **Palazzo Pisani Gritti**) הוא ארמון בוונציה שבאיטליה. הארמון בנוי בסגנון גותי ומצוי על גדת התעלה הגדולה, מול כנסיית סנטה מריה דלה סאלוטה, ברובע סן מרקו של ונציה.

## היסטוריה
הארמון בן שלוש הקומות הוזמן במאה ה-14. הקומה השנייה הוקמה במאה ה-16. בעבר היו בחזית המבנה פרסקאות מעשה ידי ג'ורג'ונה. הקומה השלישית נוספה בשנת 1890. במהלך המאה ה-20 שופץ המבנה במטרה שישמש כמלון יוקרה.

משפחת פיזאני העשירה התגוררה בארמון עד 1814, עת שהחכירה את הארמון למשפחת גריטי; זמן קצר לאחר מכן נמכר המבנה לברונית סוזנה ולצר (Susanna Wetzlar), וזו אירחה במבנה את ג'ון ראסקין עת כתב את ספרו "האבנים של ונציה".

## קישורים חיצוניים

* 
* האתר הרשמי של מלון פאלאצו פיזאני גריטי

## הערות שוליים

פיזאני גריטי
פיזאני גריטי
אבא שאול חדאד

הרב **אבא שאול חדאד** (נפטר ב-18 באפריל 1940) היה מחנך, מורה צדק ורבה הראשי של העיר בן גרדאן שבתוניסיה, ומחבר ספרים.

## ביוגרפיה
נולד בג'רבה שבתוניסיה לרב אבא יהודה חדאד, שנמנה עם רבני העיר. כשבגר נישא ליסמינה ביתן.

את רוב תורתו רכש אצל רבי יוסף ברבי לצד חבריו רבי כלפון משה הכהן, רבי מכלוף עידאן ועוד.

בשנת 1925 עבר להתגורר בעיר בן גרדאן, והחל לשמש בה כמורה לתלמידים, כדרשן וכמורה צדק.

בשנת 1930 ייסד מהונו בית כנסת בשם "אבא שאול", ששילב במבנהו אלמנטים מאיטליה וארון קודש בסגנון עתיק. בבית הכנסת ייסד גם תלמוד תורה.

נפטר ב-1940 (י' בניסן ה'ת"ש).

## חיבוריו
***פני שאול** - דרושים, ג'רבה תש"ח
***ויגד שאול** - חידושים על התנ"ך

## לקריאה נוספת
* שמעון ואנונו, **[[אנציקלופדיה ארזי הלבנון|ארזי הלבנון - אנציקלופדיה לגאוני וחכמי יהדות ספרד והמזרח]]**, ה'תשס"ו, חלק א', עמ' 5

## קישורים חיצוניים
* 
* העיר בנגרדאן, באתר מכון שרי זבולון
* הספר פני שאול באתר אוצר החכמה

קטגוריה:רבנים תוניסאים
קטגוריה:מחברי ספרי חידושים על התורה
קטגוריה:מחברי ספרי דרוש
קטגוריה:קצרמר אישים
קטגוריה:נפטרים ב-1940
פסטיבל הזמר והפזמון 1966

**[[פסטיבל הזמר והפזמון]] 1966** היה תחרות זמר ששודרה בקול ישראל.

התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת היה משה וילנסקי והמפיקים היו חנוך חסון, גיל אלדמע ויצחק שמעוני.

בתחרות התמודדו עשרה שירים וכל שיר הושמע בשני ביצועים.

רביעיית "האחיות שמר" שהוקמה על ידי נעמי שמר מנתה את הזמרות דינה גולן, רותי ביקל, אמנה כהן ודליה אורן. השיר "מנהג חדש" זכה להצלחה, אבל הרביעייה התפרקה בשנה שלאחר מכן.

השיר שזכה בתחרות הוא "ליל סתיו".

## השירים המשתתפים

## קישורים חיצוניים
* פסטיבל הזמר והפזמון, באתר הפסטיבלים
* 
* 

קטגוריה:1966 במוזיקה
קטגוריה:1966 בישראל
1966
זמר ופזמון
פסטיבל הזמר והפזמון 1967

**[[פסטיבל הזמר והפזמון]] 1967** היה תחרות זמר ששודרה בקול ישראל.

התחרות התקיימה ביום שני, במוצאי יום העצמאות, ה' באייר תשכ"ז, 15 במאי 1967 (ביום שבו החלה "תקופת ההמתנה" לפני מלחמת ששת הימים), בבנייני האומה בירושלים בהנחיית יצחק שמעוני. המנצח על התזמורת היה משה וילנסקי והמפיקים היו חדוה סולד, גיל אלדמע ויצחק שמעוני.

לחלק האמנותי של הפסטיבל הוזמנו חמישה שירים על ירושלים על ידי ראש עיריית ירושלים טדי קולק, שהושרו בעת ההפסקה לצורך מניין הקולות, כשהבולט בהם הוא "ירושלים של זהב" בביצוע של שולי נתן.

השיר שזכה בתחרות הוא "מי יודע כמה" בביצוע של מייק בורשטיין.

## השירים המשתתפים

## החלק האמנותי

## קישורים חיצוניים
* פסטיבל הזמר והפזמון, באתר הפסטיבלים
* 
* 

קטגוריה:1967 במוזיקה
קטגוריה:1967 בישראל
1967
זמר ופזמון
טקס פרסי אוסקר ה-69

**טקס פרסי אוסקר ה-69** (באנגלית: **69th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1996 נערך בשריין אודיטוריום שבלוס אנג'לס, קליפורניה, ב-24 במרץ 1997. השחקן בילי קריסטל הנחה את הטקס בפעם החמישית.

סרט הדרמה "הפצוע האנגלי" היה מועמד ל-12 פרסי אוסקר וזכה ב-9, ביניהם פרס הסרט הטוב ביותר, פרס הבמאי הטוב ביותר (אנתוני מינגלה) ופרס לשחקנית המשנה הטובה ביותר (ז'ולייט בינוש). כמו כן בלט סרט הפשע "פארגו" אשר היה מועמד ל-7 פרסים, וזכה בפרסי התסריט המקורי הטוב ביותר (האחים כהן) והשחקנית הטובה ביותר (פרנסס מקדורמנד, אשתו של ג'ואל כהן).

במהלך הטקס הוענקו פרס אוסקר לשם כבוד לכוריאוגרף מייקל קיד, ופרס לזכר למפיק סול זאנטס.

## זכיות ומועמדויות
[200px|ממוזער|שמאל|[ג'פרי ראש, השחקן הטוב ביותר.]]
[200px|ממוזער|שמאל|[פרנסס מקדורמנד, השחקנית הטובה ביותר.]]
[200px|ממוזער|שמאל|[קובה גודינג ג'וניור, שחקן המשנה הטוב ביותר.]]
[200px|ממוזער|שמאל|[ז'ולייט בינוש, שחקנית המשנה הטובה ביותר.]]
[200px|ממוזער|שמאל|[בילי בוב תורנטון, התסריט המעובד הטוב ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים
* 
* אתר האינטרנט הרשמי של טקס פרסי האוסקר

## הערות שוליים

קטגוריה:1997 בארצות הברית
קטגוריה:טקסי פרס אוסקר
פסטיבל הזמר והפזמון 1970

**[[פסטיבל הזמר והפזמון]] תש"ל, 1970** הייתה תחרות שירים ששודרה בקול ישראל ובערוץ הראשון.

התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת היה משה וילנסקי והמפיקים היו חנוך חסון, אמיתי נאמן וגיל אלדמע.

מאחר שהאמנים שהופיעו בפסטיבל היו חתומים בחברות תקליטים שונות, יצאו לפסטיבל שני תקליטים שונים, האחד בחברת הד ארצי והאחר בחברת CBS. חלק מהשירים בכל תקליט לא מושרים על ידי הזמרים המקוריים, שירים מסוימים חסרו בשני התקליטים. לדוגמה, הגשש החיור לא נכללו באף תקליט, את השיר "מים לדוד המלך" ביצעו בתקליט של הד ארצי, אילן ואילנית. שירן של לאה גולדברג ונורית הירש שזכה במקום השלישי בביצוע אילנית, בוצע בתקליט CBS על ידי נירה גל וכלל לא נכלל בתקליט של הד ארצי.

ההופעה יוצאת הדופן של הפסטיבל הייתה של שלישיית הגשש החיור ששרו את מים לדוד המלך (מילים ולחן, עקיבא נוף). הם הופיעו לבושים בחצאיות ובסנדלים בסגנון רומי, עם זרי פרחים לראשיהם. במהלך הביצוע  הרימו ידיהם וכך נחשפו תחתונים שלבשו מתחת לשמלותיהם הקצרות. כאמור, ביצוע זה לא נכלל באף אחד משני התקליטים. 

הופעה מיוחדת נוספת הייתה של שלמה ארצי שעלה לבמה לבוש במדי חיל הים. שירו "פתאום עכשיו פתאום היום" (תרצה אתר ויעקב הולנדר) זכה במקום הראשון.

## השירים המשתתפים (לפי סדר המופע)

## קישורים חיצוניים
* פסטיבל הזמר והפזמון, באתר הפסטיבלים
* 
* 
* 
* 

## הערות שוליים

קטגוריה:1970 במוזיקה
קטגוריה:1970 בישראל
1970
זמר ופזמון